Pergaminho Sharrer
Pergaminho Sharrer (; ; , Sharrerov pergament) naziv je koji se koristi za srednjovjekovni fragment pergamenta koji sadrži sedam pjesama kralja Dinisa I od Portugala, sa lirikom na galicijsko-portugalskom jeziku i muzičkom notacijom.

Fragment je 1990. otkrio američki naučnik Harvey L. Sharrer Univerziteta u Kaliforniji, Santa Barbara. Sharrer je analizirao dokumente u arhivu Torre do Tombo u Lisabonu, kada je pronašao taj list u uvezu knjige iz 16. vijeka. Prije Sharrerovog otkrića, jedini poznati galicijsko-portugalski srednjovjekovni rukopis sa ljubavnim (nereligijskim) pjesmama i muzičkom notacijom bio je Vindelski pergament, koji sadrži sedam pjesama trubadura Martima Codaxa. Postoji nekoliko zbirki pjesama koje pokrivaju taj period, ali svima im nedostaje muzička notacija izuzevši Cantigas de Santa Maria, koje su religijskog tona.

Tekst i muzička notacija Sharrerovog pergamenta su fragmentarni zbog oštećenja nanesenih listu tokom nekoliko vijekova; međutim, dodatna šteta nanesena je katastrofalnom "restauracijom" od strane portugalskih vlasti. Pergament je napisan gotičkim pismom i sadrži sedam ljubavnih pjesama (cantigas de amor). Iako ime autora nije dato, sve se pjesme javljaju istim redom kao i u drugimm pjesmaricama (cancioneiros) galicijsko-portugalske poezije (Cancioneiro da Biblioteca Nacional i Cancioneiro da Vaticana), gdje su one pripisane kralju Dinisu I od Portugala (vladavina 1279-1325), poznatom po svojoj ljubavi prema umjetnosti. List je vjerojatno pripadao većoj zbirci pjesama iz 14. vijeka koja je izgubljena.

Pjesme Sharrerovog pergamenta su:
Poys que vos Deus, amigo, quer guisar
A tal estado me adusse, senhor
O que vos nunca cuidei a dizer
Que mui grão prazer que eu hei, senhor
Senhor fremosa, no posso eu osmar
Não sei como me salva a minha senhor
Quis bem amigos, e quero e querrei

Od vremena njihovog otkrića, te je pjesme snimilo nekoliko grupa posvećenih ranoj muzici, kao što je Theatre of Voices.

Povezano 
Pergaminho Vindel
Cancioneiro da Biblioteca Nacional
Cancioneiro da Ajuda
Cancioneiro da Vaticana
Cantiga de amigo
Cantigas de Santa Maria
Portugalska književnost
Trubadour

Reference 
Harvey L. Sharrer. Otkriće sedam  cantigas d'amor Dom Dinisa sa muzičkom notacijom. Hispania 74, maj 1991.
Manuel Pedro Ferreira. Cantus Coronatus: 7 Cantigas d’El Rei Dom Dinis. Kassel: Reichenberger, 2005.
 Vizualizacija

Portugalska muzika
Portugalska književnost